**องค์ความรู้เรื่องการสานเปล**

**ปราชญ์ ชื่อ นายสมศักดิ์ วงศ์ละคร**

**ที่อยู่ เลขที่ 61 บ้านวารีอุดม หมู่ที่ 6 ตำบลท่าโพธิ์ศรี อำเภอเดชอุดม จังหวัดอุบลราชธานี**

**1.ความเป็นมา/แรงบันดาลใจ/เหตุผล**

**การพัฒนาคนในชุมนส่วนใหญ่ต้องเริ่มให้มีการพัฒนาจากเศรษฐกิจของชุมชนก่อนอาชีพเสริมจึงเป็นอีกทางเลือกหนึ่งที่จะสร้างรายได้ในระดับครัวเรือน โดยจะต้องต่อยอดจากอาชีพที่มีอยู่แล้วในชุมชนและมีผู้ที่มีความรู้ด้านนี้โดยตรง อาชีพ สานเปล เป็นอาชีพที่เจ้าขององค์ความรู้มีการนำมาใช้ในการประกอบอาชีพเสริมให้ครอบครัวของตนเอง เป็นอาชีพที่ทำแล้วก่อให้เกิดรายได้ คนอื่นสามารถฝึกฝนและนำไปเป็นอีกทางเลือกของการเพิ่มรายได้ให้ครัวเรือน**

**2.วัตถุประสงค์**

**2.1 พัฒนาอาชีพเสริมให้คนชุมชน**

**2.2 อนุรักษ์ภูมิปัญญาคนในชุมชน**

**3.วัตถุดิบ**

**1.เศษผ้าเหลือใช้**

**2.หูเปล**

**4.อุปกรณ์**

**1.ไม้ถัดเปล**

**2. กรรไกร**

**5.กระบวนการขั้นตอน**

**1. นำเศษวัสดุผ้าที่เหลือใช้จากโรงงานเส้นๆมาแยกเป็นสีๆ**

**2. นำเศษวัสดุผ้ามาแยกม้วนไว้เป็นแต่ละสีๆตามความหนาของผ้า**

**3. เตรียมเศษไม่ที่ใช้ยาวประมาณ 1 เมตร มาตีตะปู โดยมีความกว้างของตะปู 2 ดอก**

**ห่างกัน 30 ฟุต**

**4 .นำวัสดุผ้าที่เตรียมไว้สำหรับขนำหูเปลมาพันกับตะปูทั้งหมด 7 รอบ**

**5. นำเศษวัสดุมาสานเป็นบวงไขว้กันลักษณะคล้ายเปียให้มีความยาว 10 นิ้ว จึงนำปลายทั้ง 2 ข้าง ผูกเข้ากันให้เป็นห่วงวงรี จึงได้หูเปลจำนวน 14 หู โดยทำตอนที่ 5 อีก 1 รอบ จึงจะได้หูเปล 2 ข้าง 6. นำหูเปลที่เตรียมไว้ทำตามขั้นตอนที่ 5 มาสานขึ้นต้นด้วยเศษวัสดุผ้าที่เตรียมไว้ในขั้นตอนที่ 2 โดยเก็บหูไว้ 2 อันจะเหลือหู 12 อัน เริ่มถักหูแรกโดยขึ้นต้นสอดผ้าลักษณะเงื่อนพิรอด ถักต่อไปเลื่อยๆจนครบ 12 หู (ครบ 1 แถว)**

**7. นำเศษวัสดุผ้าอีก 1 สีที่เตรีนมไว้โดยผูกกับหูแรก แถวที่ 1 แล้วนำมาถักเป็นเงื่อนพิรอดกับแถวที่ 1 ถักไปเรื่อยๆจนครบ 12ช่องจะได้แถวที่ 2**

**8. ทำตามวิธีตามขั้นตอนที่ 6 และขั้นตอนที่ 7 สลับสีกันไปมาทั้งสอองสีเรื่อยๆจนครบ 14 แถว**

**9. นำหูที่เหลืออีกข้างมาผูกกับต้นเสาเพื่อทำการต่อเปลที่ถักเสร็จแล้ว 14 แถว นำปลายวัสดุเศษผ้าจากแถวที่ 14 แถว นำปลายวัสดุเศษผ้าจากแถวที่ 14 มาถักต่อหูที่เตรียมไว้โดยถักสลับฟันปลากันไปมาเหมือนถักเปลตามขั้นตอนที่ 5 และขั้นตอนที่ 7 จนไปสุดแถว (แถวที่ 15)**

**10. นำปลายผ้าที่ถักเสร็จแถวที่ 15แต่ละข้างให้สอดบวงด้านข้างไปจนสุดหูเปลอีกด้าน เพื่อใช้ปรับความลึกชื้นของเปลนอนดังกล่าว (จึงได้เปลอีก 1 อัน)**

**6.ข้อพึงระวัง**

**ผู้ที่ได้รับการพัฒนาอาชีพต้องมีการศึกษาและพัฒนาอาชีพตนเองอย่างต่อเนื่อง**

**7.ข้อเสนอแนะ**

**ควรพัฒนาอาชีพในลักษณะกลุ่มอาชีพที่มีกิจกรรมที่ต่อเนื่องอยู่เสมอ**

**กลุ่มควรมีการศึกษาเรื่องการตลาดของกลุ่มเป็นหลัก**